Joyner-Kersee vandt i går guld foran Sovjetunionens Irina Belova.
Og i Houston rejses der flere spørgsmål i kølvandet på katastrofen på Polaris Hotel
og de tragiske dødsfald, der fandt sted i kredsløb om Jorden.
NASA vil efterforske sagen grundigt og gennemgå sikkerhedsprocedurerne,
mens medlemmer af Kongressen kritiserer NASAs manglende opsyn.
Vil du godt slukke for det?
-Tragedien... -Javel.
HELIOS AEROSPACE OG DEV AYESA SÆTTER GANG I ENERGIREVOLUTIONEN
Ms. Baldwin.
-Tak, fordi De kom helt herud. -Ingen årsag.
Det gør mig meget ondt med Sam.
Tak.
Og I to opbyggede noget fantastisk sammen.
Det er derfor, De er her.
Er det ikke nok?
Det er skam meget gavmildt.
Så gavmildt, at jeg undrer mig.
Vores firmas ry er ødelagt.
Vores kreditorer kræver deres tilgodehavender.
Hvis De ville sælge Polaris som reservedele,
ville De give mig et lavt bud.
Men for Dem handler det ikke kun om penge.
Nej.
Jeg læste, at De afprøver en ny metanmotor.
Så vidt jeg ved,
giver metan ikke nogen stor fordel for ture til Månen.
Men det gør det til Mars.
Jeg antager, at Helios ikke har et skib, der kan klare en bemandet tur på to år.
De må være fem år fra at kunne bygge et.
Faktisk syv.
Men hvis De kunne anskaffe Dem et skib, hvor mennesker kunne overleve,
såsom mit hotel, og sætte Deres nye motorer på det...
Fascinerende teori.
Tror De virkelig, De kan gøre det?
Min far kom her til landet med blot lidt småpenge på lommen.
Han fik en uddannelse og blev ingeniør.
Han troede på det, Jack Kennedy sagde.
"I USA... er alting muligt."
Jeg kan stadig huske, hvordan han sad i stuen den aften i 69
med øjnene klistret til skærmen.
Han så russerne plante deres røde flag på Månen.
Tårerne trillede ned ad kinderne på ham.
Jeg havde aldrig set ham græde før.
Det betød noget at komme først.
Men De tager kampen op med to af verdens rigeste og mest magtfulde lande.
Hvis de deler Mars mellem sig, som de gjorde med Månen,
får vi aldrig brudt den destruktive onde cirkel. Det her "os mod dem."
I Kenya har man et ord på kiswahili, "harambee."
Det betyder "stærkere sammen." Fælles ansvar.
Det er Helios' grundprincip.
Det! Det vil være drivkraften bag menneskets næste store skridt.
Koloniseringen af Mars og Saturns og Jupiters måner.
Nu stiger Deres pris vel.
Det var en flot tale.
Den var mindst 10% mere værd.
Okay, Karen Baldwin. Top.
Mine advokater klarer papirarbejdet.
Tillykke.
Fem, fire, tre, to, en.
Gør plads, folkens. Af banen.
-Jeg skal tale med generalissimo lige nu. -Hun er her ikke.
-Er hun stadig i Huntsville? -Ja.
Så kan du måske forklare mig det her ævl.
Det kan jeg ikke, for jeg... Jeg kan ikke læse braille.
Du transskriberer vel hvert eneste ord, mørkets dronning udspyr fra sin hule.
Troede hun, jeg ikke ville opdage det her guldkorn i slutningen?
"Astronautkandidater skal leve op til kriterier,
der fastlægges af Udvalget for astronautkandidaters kvalifikationer."
Det er uden tvivl udvalget af håndplukkede nikkedukker.
Af alle de bedrageriske, lumpne...
Du overreagerer. Der er bare tale om et rådgivende udvalg, der...
Pis og papir!
Det er et forsøg på at tage magten. Simpelthen.
-Hun vil tvinge mig ud af busken. -Hvordan?
Mars-missionen.
Vores frygtløse leder skal huske på en ting.
Jeg bestemmer, hvem der bliver sendt af sted og hvornår,
uanset hvad hun skriver i et skide notat!
Nu går vi, Ollie.
Med din snarlige doktorgrad i avanceret robotteknologi
og din erfaring fra Månen ser jeg dig som et oplagt valg
som leder af Mars 98-missionen.
Den anden mission til Mars.
Lad mig forstå dig ret.
Mine store kvalifikationer talte imod, at jeg skulle af sted først?
Ja, det gjorde de lidt.
Og at du og Ed er gamle venner...
Lad nu være, Dani. Vi to har kendt hinanden lige så længe.
Det ved jeg godt.
Men du tager fejl her, Molly.
Det er min beslutning, og sådan ser jeg på det.
Der er ingen tvivl om, at du vil være bedre til det videnskabelige.
En med dine kvalifikationer vil være uvurderlig,
når den første flyvning har vist, at det er muligt,
og vi går i gang med at bygge infrastrukturen til en permanent base.
Men Ed er først og fremmest testpilot.
Han er vant til at håndtere det ukendte.
Den første flyvning til Mars...
...er fuld af en masse ukendte faktorer.
Han er måske ikke den, der finder liv på Mars,
men han er efter min mening den, der har størst chance for at klare missionen
og få alle hjem i live.
Det er for surt.
Ja, det er.
Og jeg forstår udmærket godt, hvis du ikke vil være leder af hans reservebesætning.
Tænk over det, og giv mig besked.
Jeg behøver ikke at tænke over det.
Jeg tager reserven.
Uanset hvad programmet og Ed får brug for...
...skal jeg nok være der.
Som I kan se, kan vi producere metan, brint og ilt
fra atmosfæren og vandressourcerne på Mars.
Det spørgsmål, jeg stiller jer, er,
hvilken teknologi der er mest effektiv ved en længerevarende Mars-mission
med de mål, vi har talt om?
Husk, at det ikke kun handler om kvantitet.
Tænk på energikravene til fortætning, transport
og opbevaring i hvert tilfælde.
Send mig jeres analyse med d-mail senest på onsdag.
Se bort fra det, unger. I kan sende jeres arbejde til Ken Muriata.
Han overtager det her hold fra nu af.
-Hvorfor? -Det var ikke min beslutning.
Udvalget for astronautkandidaters kvalifikationer har udtrykt bekymring
for din rådighed de næste par år.
-Tag nu ikke pis på mig, Molly. -Hvorfor skulle jeg gøre det, admiral?
Fordi magten er steget dig til hovedet. Jeg skulle ikke have givet dig det job.
Vi træffer alle beslutninger, vi fortryder.
Jeg håber ikke, det her er en af mine.
Seriøst?
Nemlig.
Edward Baldwin bliver leder af USA's første Mars-mission.
Hold da kæft.
Hold da kæft!
-Det her skal du bare ikke fucke op. -Fucke op.
KAREN BALDWIN OG SAM CLEVELAND FRA POLARIS SPACE TOURS
ÅRETS IVÆRKSÆTTERE
Hejsa.
Danny! Hvad laver du her?
Jeg kom for at hente mors astronautnål på Sams kontor.
Jeg kan huske den dag, hun fik den.
Sam var altid så stolt af din mor. Vidste du godt det?
Han var også stolt af dig.
Sådan som du fik styr på dit liv efter alt det, der skete.
Det er flot.
Det var godt, du fik solgt firmaet. Så får du da nogle penge ud af det.
Takket være dig.
Hvis ikke du havde slået styreraketten fra,
så stod jeg ikke her nu.
Det var ikke lutter uselviskhed. Jeg reddede også mit eget skind.
Jeg må hellere komme af sted.
Du, Danny?
Ved receptionen...
Hvorfor spillede du den?
Spillede hvad?
Den sang.
Det var Ambers idé.
Hun er også Billy Swan-fan.
Det er også en fed sang.
Ja.
Godnat.
-Karen? -Ja?
Jeg løj lige før.
Om sangen. Om dig og mig.
-Om alting. Hør nu bare efter. -Danny...
På bryllupsdagen havde jeg kvalme.
Jeg vidste ikke hvorfor,
før jeg var derude, mens verden drejede rundt under mig, men...
...i det øjeblik tænkte jeg ikke på Amber.
-Jeg vil ikke høre det. -Jeg tænkte kun på dig.
-Det er ikke i orden. -Det er sandheden.
-Jeg er ligeglad. -Jeg tænkte på dine øjne.
-Hvad? -Duften af dit hår. Dine læber.
-Ud med dig. -At jeg måske aldrig så dig igen.
Nu stopper du. Stop så!
Nu er det nok!
For pokker. Jeg troede, du var kommet videre fra alt det!
Jeg prøvede.
-Du ved ikke, hvor meget jeg prøvede. -Jeg gider ikke igennem det igen.
Du skal ikke begynde at ringe til mig midt om natten igen
og dukke fuld op hjemme hos mig.
Det kan du godt glemme.
Du skal komme videre.
Jeg beder dig.
Det var en fejltagelse, ikke? Jeg beklager.
Det skulle aldrig være sket.
Er det på grund af Ed?
Hvad?
Jeg så, hvordan I opførte jer ved brylluppet.
Jeg fatter ikke, at du går tilbage til det svin.
Hold da op, Danny.
Han er nedladende over for dig og alle andre.
Som om han er Guds gave til verden.
Danny, det har intet med Ed at gøre.
Intet. Okay?
Nu skal du tage hjem til din kone.
AUSTIN, TEXAS
Men jeg kan godt lide John.
Vi er enige om de fleste emner, og vi har et fint forhold.
Forholdet er ikke vigtigt.
Der skal vælges en vicepræsident, der bidrager til holdet.
At vælge en moderat som McCain...
Hjælper med at føje Demokraterne.
Han går ind for skattelettelser og mindre statsstyring,
men han er også ganske socialliberal og er desuden krigshelt.
Skulle der ske mig noget, bliver han en god præsident.
Det bliver ikke aktuelt, hvis du slet ikke bliver præsident.
Det skal ikke være en til af dig.
Det skal være en, der kan støtte dig på dine svage punkter.
Clinton fører med seks procentpoint
og 20 procentpoint blandt mandlige vælgere.
Ja, det er ligegyldigt, at jeg er tidligere astronaut
og satte livet på spil i mere end ti år.
Jeg stiller op for et parti, der er betaget af alfahanner,
så jeg har brug for en som medkandidat. Er det sådan?
Lige præcis. Helst en, der kan få de bibeltro med på vognen.
Derfor synes jeg, du skal overveje Bragg igen.
Det behøver ikke være en, du kan lide.
Det skal være en, vælgerne kan lide.
-Ved du, hvad han sagde om Mars? -Han går ind for en bemandet mission.
Fordi han siger, at Mars er i det samme kredsløb som Jorden
og har kanaler fulde af vand.
Okay. Videnskab er ikke hans stærke side. Du kan orientere ham.
Pointen er, at han er medstifter af Conservatives for Jesus Christ.
Ja.
Vil vi have en så højreorienteret mand med om bord?
Det handler om, hvad vi har brug for.
Okay. Arranger et møde, men jeg kommer ikke med nogen løfter.
-Far! -For pokker!
Den onde hånd!
Jeg har ikke set den onde hånd. Jeg tror, der er fri bane.
Pas på, far!
-Åh nej! Han kommer efter dig! -Mor! Hjælp, mor!
Væk med dig, onde hånd! Væk!
-Nu kommer den herover. -Væk med dig, onde hånd!
Den anden side.
Sådan, Scotty!
Du klarede den! Sejrherren!
MELAS CHASMA - CANDOR CHASMA PRIMÆR LANDINGSPLADS
-Flot klaret, admiral. -Tak.
Hej, Bob.
Jeg håber ikke, den sinker dig for meget.
Nej. Jeg kan bare ikke køre med manuelt gear i nogle uger.
Jeg har lejet en af de der nye elektriske sportsvogne.
Ingen gear. Bare rå hestekræfter.
Den går fra 0 til 100 på 3,4 sekunder.
Lækkert!
Tillykke med Mars.
NASA vægter åbenbart stadig alder over skønhed.
Nej, for fanden! At få den opgave kostede mig en hel kasse Glenfiddich.
Molly er ikke nem at overbevise.
-Det ved jeg alt for godt. -Jeg lover dig,
at jeg efterlader en hel kasse af din yndlingssprut til dig oppe på Mars.
Så længe dit tudsegamle korpus ikke visner først.
Det er der absolut ingen risiko for. Alt er stadig som hugget i granit.
Bortset fra benet.
Det er snart klar igen.
Det håber jeg.
For hvis du vakler så meget som et øjeblik...
...kommer jeg susende ind og snupper din plads.
Mig og min reservebesætning ånder dig i nakken
helt frem til opsendelsen.
Jeg forventer intet mindre.
Kom nu.
Hej, far. Hvordan har benet det?
Helt fint. Det ville du også vide, hvis du nogensinde ringede tilbage.
Ja, undskyld.
Jeg har en nyhed til dig.
Lad mig gætte. Har Yvonne smadret endnu en bil?
Nej.
Du kan lige så godt høre det.
Hun og jeg... Vi går fra hinanden.
Wow. Mindre end et år. Det er ny rekord for dig.
Du kunne i det mindste lade, som om du var ked af det.
Ja, undskyld. Det var strengt.
Hvor flytter du så hen nu?
Ikke tilbage til Shamrock, håber jeg.
Nej. Jeg har faktisk fundet et dejligt nyt kvarter.
-Jeg tror, du bliver glad for det. -Er det rigtigt? Hvorhenne?
Et sted heromkring.
Fik du missionen?
Hold da kæft!
Tillykke, far!
Ja, jeg fik den.
Det forlyder, at russernes motor har alvorlige problemer,
så du kan godt regne med, at USA vinder det her kapløb.
Og nu sætter jeg trumf på.
Vil du med?
Hvorhen? Til Mars?
Du har forberedt dig på det her hele dit liv, Kel.
Vil NASA løbe den risiko at lade en familie flyve sammen på sådan en mission?
Din gamle far har stadig en vis indflydelse på ledelsen.
Molly og jeg har en forståelse.
Ja, oldingenes netværk.
Det er din chance for at få hovedet ud af snedriverne, stump,
og op i himlen igen.
Jeg ved ikke helt. Jeg...
Det vil kræve, at jeg lader min forskning her gå i stå i fire-fem år.
Jeg giver dig chancen for at blive et af de første mennesker på Mars,
og så taler du om forskning?
Det fatter jeg simpelthen ikke.
Fire år på Annapolis, to år på pilotskole.
Du var suveræn på astronautuddannelsen og på din første tur til Skylab.
Men i stedet for at tage ud i rummet igen
jagter du bakterier i Jordens røvhul.
Forskningen viser os, hvordan livet på Mars kan have udviklet sig.
Vi har fundet en stamme af Sphingomonas dessicabilus,
der kan overleve i den ekstreme kulde deroppe.
Så tag med mig. Tag nogle sving-halløjer med,
og find ud af, hvordan man dyrker noget deroppe.
Sphingomonas.
Svingermoner. Det sagde jeg også.
Nå...
Er du frisk?
Selvfølgelig er jeg det.
Sådan! Det bliver ligesom i gamle dage.
Jeg elsker dig. For evigt.
Jeg elsker også dig, far. For evigt.
Farvel.
-Hej. -Hej.
Den scampi dufter himmelsk.
Men pas på, rejerne ikke får for meget.
En god kaptajn detailstyrer ikke besætningen.
Det var vel derfor, jeg ikke fik missionen.
Molly gav Mars til Ed.
Jeg er hans reserve.
Skat, det er jeg ked af.
Jeg ved, hvor gerne du ville have den.
Du virker ikke ligefrem sønderknust.
Altså...
Jeg må indrømme, at jeg er lidt lettet.
Jeg troede, det var okay, at jeg rejste.
Jeg vidste godt, at rummet var farligt, men det var...
...ret abstrakt, ikke?
Efter alt det, vi oplevede deroppe.
Ja, nu er det virkeligt. Det forstår jeg godt.
Men jeg står stadig til at skulle derop i 1998. Det ved du godt.
Ja.
Men så er Isaiah færdig med skolen. Han har brug for masser af hjælp.
-Jeg har ikke brug for hjælp. -Det tyder dine karakterer ellers på.
Jeg foretrækker at slutte stærkt af. Jeg sidder og laver lektier nu.
Er det derfor, jeg hørte skyderi fra dit værelse?
Hvorfor taler vi om, at du er hjemme?
Mr. Baldwin blev valgt til Mars-missionen.
De valgte den gamle hvide fyr. Sikke et chok.
-Tager han rollator og stomipose med? -Så, så.
Den gode nyhed er, at jeg er her og kan hjælpe dig med din historieopgave.
-Hvad var emnet nu? -John Adams.
John Adams, der fyldte domstolene med føderalistiske dommere.
Det ældgamle spørgsmål. Delstaters rettigheder over for forbundsstaten.
Ellen Wilson og Bill Clinton diskuterer det helt samme emne i dag.
Det bliver sjovt.
Nu ville jeg virkelig ønske, du havde fået jobbet.
Skødesløst forbrug fik guvernør Bill Clinton
til at sætte afgifterne i Arkansas op med 33%.
ØLAFGIFT - HUSVOGNSAFGIFT TURISMEAFGIFT
Nu vil han være præsident,
så han kan øge forbundsstatens forbrug med $220 milliarder
og tvinger alle amerikanere til at betale mere i skat.
NEJ
Vi har brug for en ægte amerikansk helt på vores side.
Senator Ellen Wilson siger nej
til Clintons katastrofale beskatnings- og forbrugspolitik.
Og derfor stiller jeg op som præsident.
Lad os bygge en bedre fremtid. Sammen.
STEM PÅ ELLEN WILSON 92
Når yndlingskasserollen er helt snavset til,
så prøv vores nye fedtfjerner med citronduft.
Vi er glade for, du er her.
Guvernør Bragg. Tak, fordi De kom med så kort varsel.
De har sikkert meget at se til.
Ikke så meget som Dem, gætter jeg på, frue. Det er mig en ære at være her.
Jeg beklager rodet.
Vi er i gang med at flytte hovedkvarteret
til en større bygning, og det har været temmelig kaotisk.
Det forstår jeg skam udmærket.
Vi fik guvernørboligen istandsat sidste år.
Jeg leder stadig efter mine yndlingsmanchetknapper.
Vi har ikke haft så meget med hinanden at gøre på det personlige plan,
men jeg har altid beundret, hvordan De udtrykker Dem uden omsvøb.
Det vil jeg mene, vi har tilfælles.
Jeg er helt enig. Jeg har været fan af Dem lige siden...
Det kan De nok regne ud.
-Tanken? -Tanken.
Det var godt nok flot. Det hører De sikkert tit.
Kun hver eneste dag.
Jeg har fulgt Dem nøje lige siden.
Deres stemme i Senatet har været uvurderlig for partiet.
De fører os ind i det 21. århundrede.
Selvom vi kun modvilligt følger med.
Tak, fordi De siger det.
Som Larry nok fortalte Dem,
overvejer jeg mine muligheder for en medkandidat.
Før jeg træffer mit endelige valg,
ville jeg have en åbenhjertig samtale med Dem.
-Den eneste slags, det er værd at have. -Godt.
Der er flere områder, hvor vi to ikke er helt enige.
Stamcelleforskning, for eksempel.
Det er sandt. Jeg støtter ikke stamcelleforskning.
-Jeg går ind for livets ukrænkelighed. -Det gør jeg også.
Men det er et lovende videnskabeligt forskningsfelt, der kan redde liv.
Min vicepræsident skal være en, som jeg kan regne med
giver mig sin ærlige, usminkede mening.
Altid.
Men jeg har også brug for, at personen er på min side,
uanset om der er enighed med alle mine beslutninger og holdninger.
Jeg kan bede min vicepræsident om at tale for noget, vedkommende ikke er enig i.
Vil De kunne håndtere det, hr. guvernør?
Er der ofre, der må ydes? Naturligvis.
Men ofre er en del af enhver rejse.
Jeg vil være lige så ærlig, som De har været.
Der er ingen, jeg hellere vil kaste mig ind i kampen med,
end en ægte amerikansk helt som Dem.
Alt for længe har Republikanernes profil været tegnet af folk, der ligner mig.
Det vil være mig en ære, hvis jeg bliver bedt om at tjene sammen med Dem.
-Hej. Du er tidligt tilbage. -Hej.
Har de styr på det hos elektromagnetisk inddæmning?
Det er meget lovende.
Super. Jeg må altså sige, at jeg er lidt irriteret.
Hvorfor?
Jo, altså...
Jeg havde satset en tyver på, at Danielle fik Mars 96.
Jeg troede, den var sikker.
Jeg forstår jo godt, hvorfor du valgte Ed, men...
Vent lidt. Hvad sagde du?
Nej, bare at...
Du vælger jo Ed som kaptajn.
Ikke?
Personlighedstræk skal ændres,
hvilket betyder, at Babe Ruth hænger på det, organisationen først valgte.
Rolig, Ollie.
Kan du sige mig, hvorfor jeg skal høre om dit valg af Ed Baldwin fra Bill Strausser?
Jeg skrev det i et notat.
Du har nok ikke haft mulighed for at læse det endnu.
Vi aftalte at fortsætte diskussionen, når jeg kom tilbage.
Nu er du her, og vi diskuterer det.
Hold nu op. Du gik bag min ryg, mens jeg var udenbys.
Bag din ryg?
Som hvis man oprettede et fidusudvalg til at udvælge ASCANs?
Det er nogle af vores bedste videnskabelige tænkere.
Hold nu op. Du prøver at kastrere den her afdeling,
som du har gjort med alle andre afdelinger i organisationen over de seneste ti år.
Er det det, du tror, jeg gør?
Du bryder dig ikke om at have nogen her, der ikke lystrer dit mindste vink.
Jeg er ligeglad med, hvor mange venner du har i Washington.
-Jeg vil ikke tillade dig tromle... -Tillade? Vil du ikke tillade det?
Molly, vi er ikke i 60'erne, og NASA er ikke, som da Deke var her.
Din blinde afvisning af...
-Det var ikke det, jeg mente... -Jeg ved sgu godt, hvad du mente.
Jeg gider ikke at diskutere det mere. Det er mit job at sammensætte besætningerne,
deriblandt kaptajnen på Mars 96-missionen. Så jeg gjorde mit arbejde.
-Det skulle du ikke have gjort. -Sket er sket.
Nej, sket er nu usket.
Du er fyret, Molly.
-Det ville du ikke vove. -Det ville jeg. Og det gjorde jeg.
Efterlad dit kort på bordet, når du går.
Admiral Baldwin er her.
-Hej, Ed. -Hej.
Sid ned.
Har du haft mulighed for at kigge på min ønskeliste til besætningen?
Ed, vi må tale sammen.
Jeg ved det godt. Det er om Kelly, ikke?
Jeg er helt med, men det er ikke kun, fordi hun er min datter.
-Hun er yderst kvalificeret... -Ed, det drejer sig ikke om det.
Okay.
Du bliver ikke kaptajn på Mars-missionen.
Hvad?
-Nej, Molly... -Hun...
Hun var for hurtigt ude. Danielle Poole er organisationens valg.
Det forstår jeg ikke.
Ed, du er en dygtig kaptajn. Det er der ingen tvivl om.
Men Danielle er mere alsidig, hvad angår planetologi og...
Pis og papir.
I har holdt mig for nar.
Det ved jeg godt. Og jeg beklager.
Hvad fanden er der sket? Hvorfor får jeg ikke det her at vide af Molly?
Fordi det er min beslutning.
Og Molly arbejder her ikke længere.
-Siden hvornår? -Siden i dag.
Hvem er hendes afløser?
Fremover vil besætninger blive udvalgt
ud fra missionsparametre, der fastlægges af et udvælgelsesudvalg.
Af et udvælgelsesudvalg.
Så nørderne og kittelfolket kan nu endelig bestemme det hele.
Det nye system vil kræve en vis tilpasning.
Tilpasning! For helvede.
Deke byggede hele det her system, så vi kunne regne med,
at den, der bestemte, selv havde prøvet at sætte livet på spil, ligesom vi gør.
Men nu er det bare en flok papirnussere og spytslikkere.
Bravo, Margo. Jeg håber, du er stolt af dig selv.
-Det er løgn. -Se ham lige!
-Han smadrer ham. -Nu sker det!
-God start. -Nu sker det. Godt.
-Bombshell jorder den. -Det ville jeg ikke satse på.
-Det gør han. -Se dog!
Se nu. Han smadrer ham.
-Han smadrer ham. -Helt ærlig.
Han løfter ham!
Hold da op.
Hold da op!
Det gør ondt at se på.
-Bombshell bliver knust. -Hallo?
Hold da op.
-Frygteligt. -Hej, Margo.
-Hej. Ja. -Øjeblik.
Lad robotkampen begynde, og her kommer Bombshell med...
Det mener du ikke.
Hvad er der sket med Ed?
Hvorfor?
Hold da op, Margo. Jeg... Jeg er ellevild.
Det her vil du ikke fortryde. Det lover jeg dig.
Ja. Vi ses i morgen.
Hold da op.
Jeg havde aldrig troet, hun ville gøre det. Tiderne skifter åbenbart.
Det er ikke den organisation, vi meldte os til. Det er helt sikkert.
Godt, Deke ikke skulle opleve det.
Skål for Deke. Buzz.
Skål for dig og mig, en uddøende race.
Vil du have den her tilbage?
Mit korte spil har nok toppet.
Den kan nok indbringe en pæn sum på Outpost.
En autentisk astronautsouvenir.
Outpost.
Endnu en stor institution, der er helt færdig.
Ja. Ligesom os to.
Rosales, kom nu. Lad os få dig tjekket ind.
Okay, Rin. Kom så.
SPECIALITETER - MÅNETÆRTE RUM-CHILI CON CARNE - MARS-GRYDERET
-Tak. -Hav en dejlig dag.
Whisky med is. Tak.
Hej, Bob.
Nej, det har jeg slet ikke lyst til at sige her længere.
Det føles forkert.
Men tillykke i hvert fald.
Første menneske på Mars.
Ed, det er ikke sådan, jeg havde ønsket, det skulle være.
Det ved du godt. Det gør mig ondt.
Du har ikke gjort noget. Det har NASA.
Bogholderne har taget over.
Gordo forudså det.
Helt tilbage på Jamestown kunne han se det pjat være på vej.
Der er ikke plads til pionerer.
Hvor har vi fødselaren?
Tre, to, en.
Affyring!
Tillykke med fødselsdagen!
Affyring.
Om fire år er du 225 millioner kilometer væk fra alt det her møg.
Jeg sidder sikkert henne i hjørnet og signerer souvenirs.
Næppe. Ingen her vil ane, hvem pokker du er.
Sikkert ikke.
Jeg vil altid spekulere på, hvorfor jeg ikke fik Apollo 10, da jeg havde chancen.
Det var i det mindste min egen skyld.
Det her... At det bare bliver taget fra...
Og for...
For hvad?
Dani.
Jeg ved godt, hvad du kan.
Jeg har uddannet dig. Jeg har fløjet med dig. Jeg gav dig din første mission.
Men?
Men vi ved begge to godt, at der er andre faktorer i spil her.
Andre faktorer?
Såsom hvad, Ed?
Hold nu op, Dani.
Du er en pokkers dygtig astronaut. Det er der ingen, der betvivler.
Men hvis der blev konkurreret på lige vilkår,
var jeg kaptajn på missionen, og det ved du godt.
Jeg ved ikke, hvad jeg skal sige.
Jeg har hørt på sådan noget ævl hele mit liv, men tænk, at jeg hører det fra dig.
Dani.
Hør nu, Dani.
Kom nu.
Hvad er der galt?
Mit ur er væk.
Det er der nok et sted. Du finder det, som du altid gør.
Er Javi der?
Sí, sí...
Javi!
Kan du og Vic enes?
Jeg kan enes med ham.
Han kan ikke enes med mig.
Papá, vær sød at prøve at få det til fungere mellem jer, ikke?
-Jeg kan ikke... -Hej, mor.
Hej, skat. Ved du, hvor jeg er?
Jeg er på Månen.
Jeg er på Jamestown-basen. Den har du set på tv, ikke?
Jeg arbejder på Sojourner 1,
som er et stort skib, der om fire år kan flyve folk fra Månen til Mars.
Din mamá arbejder på de motorer, der skal få det derud.
Han ser DuckTales.
Papá, det sker virkelig.
Jeg er her rent faktisk. Jeg er på Månen.
Kan du fatte det?
Nej. Din mor ville have været så stolt.
Så stolt af dig.
Jeg ville også ønske, at hun var her.
Aleida, nu må jeg finde mit ur. Beklager.
Jeg skal lave mad kl. 18.
-Jeg må finde mit ur. -Har du kigget på natbordet?
-Måske har nogen stjålet det. -Ingen har stjålet dit ur.
Papá?
Og nu en mand, I godt kender. Jeres guvernør, Jim Bragg.
Selvom det var uventet,
ses senator Wilsons valg af guvernør James Bragg som medkandidat
af mange politiske analytikere som et kløgtigt politisk træk.
Guvernør Braggs stærkt konservative holdninger
forventes at konsolidere de bibeltro vælgere.
Ed?
Hvad fanden laver du her?
Forbandede legetøjsbil.
Er du okay?
Du bløder i hvert fald.
Forbandede rosenbuske.
Okay. Vi må vel hellere gå ind og få dig gjort i stand.
Forbandede støvle.
Jeg nærmer mig de 70, når den næste Mars-mission opsendes.
Tror du, de tager en olding med?
Fandeme nej.
Hvad er der så tilbage?
Flere rutineflyvninger til Månen?
Småreparationer i lavt jordkredsløb?
Jeg er tættere på slutningen end begyndelsen, Kar.
Det var ikke sådan, jeg ville slutte af.
Jeg ved det godt. Du hader, når jeg surmuler.
Hvordan går det med dig?
Jeg hørte, du solgte firmaet.
Ja.
Ja? Det er ikke lige den reaktion, man forventer
af en med millioner af dollar på kontoen.
Polaris skulle være et helt nyt kapitel.
Nu er det bare væk.
Det her er nok...
...den store, smukke fremtid, vi altid drømte om.
Den er mindre pragtfuld, end jeg havde troet.
Ja.
Spekulerer du nogensinde på...
Hvad?
...hvordan vores liv ville have været, hvis vi ikke havde mødt hinanden den dag?
Mener du, hvis jeg ikke var stødt på et sprængt vandrør på Penfield Avenue
og var taget i skole ad Friar i stedet,
så jeg ikke havde mødt dig på en tom grund, hvor du fyrede raketter af?
Det har du vist spekuleret over.
Kun en enkelt gang eller to.
Hvem ved?
Måske havde jeg lavet noget helt andet.
Hold nu op, Ed.
Skulle du ikke være astronaut? Helt sikkert.
Bygningsingeniør måske.
På mit første år på Annapolis overvejede jeg det faktisk.
At forlade akademiet.
-Er det rigtigt? -Ja.
Det var et helvede. Jeg havde hjemve.
Jeg savnede dig.
Hvorfor gjorde du det så ikke?
Jeg ville flyve.
Og jeg... ville ikke skuffe dig.
Det gjorde jeg nok alligevel. Alt for mange gange.
Så hvorfor i alverden bygningsingeniør, Ed?
Det kunne være rart at bygge noget, der holder.
Som en bro. Eller en dæmning.
Jeg har jo fløjet i... Hvad? 40 år.
-Ja. -Hvad har jeg fået ud af det?
En håndfuld medaljer. Missionsmærker.
Falmede fotografier fra avisudklip.
Nok til at fylde en skotøjsæske i skabet.
Hej. Jeg hedder Karen Baldwin. Jeg skal tale med Dev.
Okay.
Er det første gang, De er hos Helios?
Ja, det er det.
Hvis De har tid efter mødet, skal De se bygning 2.
Der samles raketterne.
Vi har en 3D-printer, der laver delene til motoren.
Det nedbringer omkostningerne og er en gave for kvalitetskontrollen.
Okay.
Tak, Renee.
Karen.
Er det dit kontor?
-Er der noget galt? -Nej, nej.
Jeg ved ikke. Jeg... Jeg troede bare, du havde et kontor.
Vi har ikke en hierarkisk struktur her. Vi er et kollektiv, husker du nok.
Hvad ville du tale om?
Jeg spekulerede på, om du havde valgt dig en kaptajn til jeres Mars-mission.
-Ikke endnu. -Hvorfor ikke?
Når vi har tilpasset dit hotel, vil rumfartøjet i høj grad være automatiseret.
Besætningen er nærmest viceværter.
Okay. Men du har stadig brug for en stærk leder.
Ja. Heldigvis har vi mange egnede astronauter her hos Helios.
Hør. Vil du have en yerba-maté?
Gerne.
Det dur ikke at have en Helium-3-lastbilchauffør.
Du dyster mod NASA og Sovjetunionen.
Hvis du fortæller hele verden,
at du vil smække en motor på mit hotel og drøne det ud til Mars,
bliver du til grin på Wall Street.
Du har brug for en, der kan give dig troværdighed.
En med et langt, legendarisk cv,
der kan opildne offentlighedens fantasi.
Det bliver den, når vi lander på Mars før alle andre.
Hvis I lander.
Hvad sker der, når noget går galt derude?
Kommunikationen til Jorden kan være otte minutter undervejs.
Du har brug for en, der kan improvisere, tilpasse sig og løse problemer.
En, der ikke knækker under pres, men faktisk nyder det.
Hvorfor føles det, som om du har en i tankerne?
Min eksmand.
Jeg gik ud fra, at NASA valgte ham til deres mission.
Ed er utilfreds med måden, de gør tingene på.
-Det er klart. -Han er klar til en ny udfordring.
Jeg tror, han vil være vild med det, I prøver på her.
Du mener det, vi gør?
Hej, alle sammen. Lad os samles.
Det er Karen Baldwin.
Hun har lige præsenteret en interessant idé for mig.
Hvad ville I sige til at have Ed Baldwin som leder af vores ekspedition til Mars?
-Skønt. -Det ville være fedt.
Ja.
Som at have Babe Ruth på sit baseballhold.
Babe Ruth er død.
Jeg tror også, at Ed Baldwin nærmer sig.
Ikke for noget.
Men han har erfaringen, og ingen har fløjet sådan et skib før.
Lige præcis.
Han er sikkert lige så forstokket som alle andre fra NASA.
Det handler om lederskab. Missionen varer mere end to år.
Vi har brug for en som ham.
Det er jeg med på, men måske skulle en ny have chancen.
Jeg synes, det er oplagt.
Han skulle have været den første på Månen. Vi gør ham til den første på Mars.
Interessante betragtninger.
Hvem stemmer for?
Okay. Jeg taler med Ed.
-Karen. -Ja?
-Jeg glemte en ting. -Ja?
Kom og arbejd for mig. Det gør du nærmest allerede.
Hvad? Tilbyder du mig et job?
Som hvad?
Det, du har lyst til.
Hvad vil det sige?
Der er ingen officielle titler her. Intet reelt hierarki.
Du kan starte med at lave det, du gjorde hos Polaris.
Du hyrede branchens bedste astronauter, teknikere og flyveledere.
Du ved, hvor talenterne findes, og du forstår, hvordan de skal indfanges.
Jeg er glad for tilbuddet, Dev, men det bliver et nej.
Karen.
Du tog chancen med en vild idé, og det gik ikke.
Og hvad så?
Vis mig en, der aldrig har fejlet,
og så viser jeg dig en, der aldrig har løbet en risiko.
Jeg kan ikke gøre det igen. Jeg beklager.
Kan du tænke dig en bedre hyldest til Sams liv...
...end at hjælpe mig med at føre det, I to byggede, ud til den røde planet?
Aleida Rosales fik løst NERVA-problemet på måneværftet,
så det er oppe at køre igen, men vi har ikke råd til flere af den slags kiks.
Man tror, der er længe til 96,
men de fire år er gået, før vi når at trække vejret.
Så lad os få set på besætningen. Jo hurtigere vi orienterer dem,
desto hurtigere kan vi forberede hardware og missionsplaner.
Jeg har Eds ønsker til besætningen her. Han havde allerede kontaktet dem.
Ville han have sin datter med?
Sig til, hvis du vil have nogen af dem.
Ellers må du overbringe dem den dårlige nyhed.
Jeg har allerede en idé om, hvem jeg vil have til højre for mig.
Som du ved, er han en dygtig pilot,
og hans viden om avanceret flyelektronik bliver nyttig deroppe.
Undskyld.
-Hvad er der? -De vil nok gerne se nyhederne.
Tak, Nuri.
Soloflex. Enkel...
Flammestegt perf...
Jeg byder Polaris' medstifter, Karen Baldwin, velkommen i Helios-familien.
Så nu vil han være den næste Conrad Hilton?
Nogle siger, at private borgere bør holde sig fra rumrejser.
Det er jeg helt uenig i.
Den første luftballon, der løftede et menneske op,
blev udtænkt af Montgolfier-brødrene.
Det første fly med motor blev bygget af et par cykelsmede,
Wilbur og Orville Wright.
Charles Lindbergh foretog den første soloflyvning over Atlanterhavet
i et fly, der blev bygget af et privat firma.
Og Robert Goddard
byggede den første raket med flydende brændstof, der susede op i himlen,
på sin lille gård i Auburn, Massachusetts.
Vi købte Polaris for at kunne tage ud på en dristig ny ekspedition,
hvor ingen har været før os.
Ved hjælp af vores banebrydende nye Osprey-metanmotorer
vil vi sende det enestående rumfartøj
ud af Jordens kredsløb på en storslået opdagelsesrejse...
...til Mars.
Mine damer og herrer i hele verden.
Jeg er glad for at kunne præsentere...
...Phoenix.
Vi vil oprette en frizone på den røde planet,
så innovation og økonomisk vækst kan blomstre
og føre til dannelsen af en ny koloni, et nyt samfund til gavn for alle mennesker.
Men I skal ikke bare høre på mig.
Lyt til den mand, der kommer til at lede ekspeditionen.
En levende legende, hvis erfaring strækker sig tilbage
til rumforskningens første dage.
Han havde kommandoen på den første månebase
og blev deroppe helt alene, da hans besætning måtte vende hjem til Jorden.
Den første kaptajn, der betjente en atommotor i rummet.
Ed Baldwin.
-Hvad... -...fanden?
Tak, Dev.
Ed Baldwin behøver ikke at vente fire år på at lede vores ekspedition.
Vi tager af sted i Mars' næste opsendelsesvindue. 1994.
Hele to år før NASA og Sovjetunionen.
Fremtiden tilhører os alle sammen.
Sådan, Ed.
Bare giv de møgsvin det glatte lag.
Tekster af: Eskil Hein